Diari Oficial de la Generalitat Valenciana


Sumari del DOGV 5112, del 11-10-2005 (2005/11232)

ACORD de 22 de juliol de 2005, del Consell de la Generalitat, pel qual s'autoritza determinat ajust en l'annex de transferències corrents del programa pressupostari 722.20, Política Industrial, i l'habilitació d'una línia de subvenció nominativa per un import de sis-cents vint-i-set mil tres-cents deu euros (627.310,00 €). Exp. 11.012/05-078.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/11170


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 22 de juliol de 2005, del Consell de la Generalitat, pel qual s'autoritza determinat ajust en l'annex de transferències corrents del programa pressupostari 722.20, Política Industrial, i l'habilitació d'una línia de subvenció nominativa per un import de sis-cents vint-i-set mil tres-cents deu euros (627.310,00 €). Exp. 11.012/05-078. [2005/X11140]
  
El Consell de la Generalitat, en la reunió del dia 22 de juliol de 2005, va adoptar l'acord següent:
  
El Decret 184/2004 d'1 d'octubre del Consell de la Generalitat pel qual s'aprova el Reglament Orgànic i Funcional de la Conselleria d'Empresa, Universitat i Ciència, adscriu a esta conselleria la Fundació Valenciana de la Qualitat. Tenint en compte que no hi ha dotació en els pressupostos de la Generalitat de l'exercici 2005 per a donar cobertura pressupostària a les despeses corrents de l'esmentada Fundació, la Conselleria d'Empresa, Universitat i Ciència planteja determinat ajust en l'annex de transferències corrents del programa pressupostari 722.20, Política Industrial, a fi d'habilitar una línia de subvenció nominativa a favor de la Fundació Valenciana de la Qualitat per un import de 627.310,00 euros, a càrrec de la supressió de la línia genèrica de subvenció T5780 "Suport a la Qualitat, Medi Ambient i les Noves Tecnologies" del mateix capítol i programa .
  
En conseqüència, i en virtut del que disposen els articles 17 i 18 de la Llei 14/2004 de Pressupostos de la Generalitat per a l'exercici 2005, el Consell de la Generalitat
  
ACORDA
  
Primer
  
S'autoritza un ajust de crèdit en l'annex de transferències corrents del programa 722.20, Política Industrial, que implica la supressió de la línia de subvenció T5780 "Suport a la Qualitat, Medi Ambient i les Noves Tecnologies", i la inclusió d'una línia de subvenció nominativa per l'import i amb les dades descriptives detallades a continuació:
  
CODI: T2430
  
DENOMINACIÓ: Fundació Valenciana de la Qualitat
  
IMPORT: 627.310,00
  
BENEFICIARIS: Fundació Valenciana de la Qualitat
  
REGULACIÓ: Nominativa
  
DESCRIPCIÓ I FINALITAT: Finançar les despeses de funcionament de la Fundació.
  
FONS PROPIS: 627.310,00
  
FONS FINALISTES:
  
València, 22 de juliol de 2005
  
El vicepresident i secretari del Consell de la Generalitat,
  
VÍCTOR CAMPOS GUINOT